
	Comisia pentru buget, finanţe şi bănci
	
	Bucureşti,        14.02.2006
Nr. 22/693


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 146/2005 pentru modificarea şi completarea Legii nr. 96/2000 privind organizarea şi funcţionarea Băncii de Export - Import a României EXIMBANK - S.A. şi instrumentele specifice de susţinere a comerţului exterior, cu care comisia noastră a fost sesizată în fond cu adresa Biroului Permanent nr. PL.X 667 din 21 decembrie 2005 .
	PREŞEDINTE,

Mihai Nicolae Tănăsescu




Parlamentul  României

	Comisia pentru buget, finanţe şi bănci
	
	Bucureşti,      14.02.2006
Nr.  693


RAPORT

asupra proiectului de Lege privind aprobarea Ordonanţei de urgenţă a 
Guvernului nr. 146/2005 pentru modificarea şi completarea Legii nr. 96/2000
privind organizarea şi funcţionarea Băncii de Export - Import a României
 EXIMBANK - S.A. şi instrumentele specifice de susţinere a comerţului exterior

Cu adresa PL.X nr. 667 din 21 decembrie 2005, Biroul Permanent conform art.95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 146/2005 pentru modificarea şi completarea Legii nr. 96/2000 privind organizarea şi funcţionarea Băncii de Export - Import a României EXIMBANK - S.A. şi instrumentele specifice de susţinere a comerţului exterior.
La întocmirea raportului s-au avut în vedere avizele Consiliului Legislativ, Comisiei juridice, de disciplină şi imunităţi şi Comisiei pentru politică economică, reformă şi privatizare.
Prezentul proiect de Lege are ca obiect modificarea şi completarea Legii nr. 96/2000  privind organizarea şi funcţionarea Băncii de Export - Import a României EXIMBANK - S.A. şi instrumentele specifice de susţinere a comerţului exterior, în scopul simplificării şi creşterii eficienţei unor activităţi desfăşurate de EXIMBANK S.A., prin lărgirea obiectului de activitate al acesteia şi înfiinţarea unui corp de executori fiscali, cu scopul de a recupera,prin executare silită, sumele achitate din fondurile alocate de la bugetul de stat ca urmare a neexecutării sau încălcării condiţiilor contractuale.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor: doamna Carmen Radu – preşedinte EXIMBANK-S.A. şi domnul Cătălin Sandu – vicepreşedinte A.V.A.S.
La lucrările comisiei au participat  24  deputaţi, din totalul de 26 membri ai comisiei.

Raportul comisiei a fost adoptat cu majoritate de voturi .
Proiectul de Lege a fost adoptat de Senat în şedinţa din data de 15 decembrie 2005.

Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională  a Camerei Deputaţilor .
In urma dezbaterii proiectului de Lege, în şedinţa din data de 14.02.2006, comisia propune supunerea spre dezbaterea şi adoptarea Plenului Camerei Deputaţilor a proiectului de Lege privind aprobarea Ordonanţei de urgenţă a Guvernului nr. 146/2005 pentru modificarea şi completarea Legii nr. 96/2000 privind organizarea şi funcţionarea Băncii de Export - Import a României EXIMBANK - S.A. şi instrumentele specifice de susţinere a comerţului exterior  cu amendamentele prezentate în anexă.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


             Expert parlamentar:

Roşu Gica


Ene Giorgiana

ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1
	
	LEGE

privind aprobarea Ordonanţei de urgenţă a Guvernului nr. 146/2005 pentru modificarea şi completarea Legii nr. 96/2000 privind organizarea şi funcţionarea Băncii de Export-Import a României EXIMBANK-S.A. şi  instrumentele specifice de susţinere a comerţului exterior
	nemodificat
	

	2
	
	ARTICOL UNIC.- Se aprobă Ordonanţa de urgenţă a Guvernului nr. 146 din 3 noiembrie 2005, pentru modificarea şi completarea Legii nr.96/2000 privind organizarea şi funcţionarea Băncii de Export-Import a României EXIMBANK-S.A. şi instrumentele specifice  de susţinere a comerţului exterior, publicată în Monitorul Oficial al României, Partea I, nr. 1003 din 11 noiembrie 2005.
	ARTICOL UNIC.- Se aprobă Ordonanţa de urgenţă a Guvernului nr. 146 din 3 noiembrie 2005, pentru modificarea şi completarea Legii nr.96/2000 privind organizarea şi funcţionarea Băncii de Export-Import a României EXIMBANK-S.A. şi instrumentele specifice  de susţinere a comerţului exterior, publicată în Monitorul Oficial al României, Partea I, nr. 1003 din 11 noiembrie 2005, cu următoarele modificări:
	

	3
	ORDONANŢĂ  DE URGENŢĂ
pentru modificarea şi completarea Legii nr. 96/2000 privind organizarea şi funcţionarea Băncii de Export-Import a României EXIMBANK-S.A. şi  instrumentele specifice de susţinere a comerţului exterior
	nemodificat
	nemodificat
	

	4
	Art. I. - Legea nr. 96/2000 privind organizarea şi funcţionarea Băncii de Export-Import a României EXIMBANK S.A. şi instrumentele specifice de susţinere a comerţului exterior, republicată în Monitorul Oficial al României, Partea I, nr.128 din 10 februarie 2005, cu modificările ulterioare, se modifică şi se completează după cum urmează: 


	nemodificat
	nemodificat
	

	5
	1. Titlul va avea următorul cuprins: 

"LEGE
privind organizarea şi funcţionarea Băncii de Export-Import a României EXIMBANK - S.A." 


	nemodificat
	nemodificat
	

	6
	2. Alineatul (1) al articolului 1 va avea următorul cuprins: 
"Art. 1. - (1) Banca de Export-Import a României EXIMBANK - S.A., denumită în continuare EXIMBANK S.A., este o instituţie specializată, prin care se derulează activităţi de susţinere a mediului de afaceri românesc şi a tranzacţiilor internaţionale prin instrumente financiar-bancare şi de asigurări specifice." 


	nemodificat
	nemodificat
	

	7
	3. După alineatul (2) al articolului 1 se introduce un nou alineat, alineatul (3), cu următorul cuprins: 
"(3) EXIMBANK - S.A. desfăşoară şi activităţi specifice de finanţare, cofinanţare, refinanţare, asigurare, reasigurare, garantare, destinate să asigure dezvoltarea infrastructurii, dezvoltarea utilităţilor de interes public, dezvoltarea regională, susţinerea activităţii de cercetare-dezvoltare, protecţia mediului înconjurător, ocuparea şi formarea personalului, susţinerea şi dezvoltarea întreprinderilor mici şi mijlocii, precum şi susţinerea tranzacţiilor internaţionale, în concordanţă cu politica Guvernului României." 


	nemodificat
	nemodificat
	

	8
	4. . La articolul 2, după litera d) se introduc două noi litere, literele d1) şi d2), cu următorul cuprins: 
"d1) administrarea şi derularea activităţilor specifice de finanţare, cofinanţare, refinanţare, asigurare, reasigurare, garantare, în numele şi în contul statului, aprobate de Comitetul Interministerial de Garanţii şi Credite de Comerţ Exterior, destinate să asigure dezvoltarea infrastructurii, dezvoltarea utilităţilor de interes public, dezvoltarea regională, susţinerea activităţii de cercetare-dezvoltare, protecţia mediului înconjurător, ocuparea şi formarea personalului, susţinerea şi dezvoltarea întreprinderilor mici şi mijlocii, precum şi susţinerea tranzacţiilor internaţionale; 

d2) administrarea şi derularea activităţilor specifice de finanţare, cofinanţare, refinanţare, garantare, în nume şi în cont propriu, destinate să asigure dezvoltarea infrastructurii, dezvoltarea utilităţilor de interes public, dezvoltarea regională, susţinerea activităţii de cercetare-dezvoltare, protecţia mediului înconjurător, ocuparea şi formarea personalului, susţinerea şi dezvoltarea întreprinderilor mici şi mijlocii, precum şi susţinerea tranzacţiilor internaţionale;". 


	nemodificat
	nemodificat
	

	9
	5. După alineatul (3) al articolului 3 se introduce un nou alineat, alineatul (4), cu următorul cuprins: 
"(4) EXIMBANK - S.A. realizează activitatea de recuperare, prin executare silită, a sumelor achitate din fondurile alocate de la bugetul de stat, ca urmare a neexecutării sau încălcării de către operatorii economici, beneficiari ai oricărei forme de susţinere oferite de statul român prin Comitetul Interministerial de Garanţii şi Credite de Comerţ Exterior, a condiţiilor contractuale, prin corpul propriu de executori fiscali, care va desfăşura activităţile de executare silită potrivit dispoziţiilor Ordonanţei Guvernului nr.92/2003 privind Codul de procedură fiscală, republicată, cu modificările şi completările ulterioare."


	nemodificat
	nemodificat
	

	10
	6. La articolul 5, litera b) va avea următorul cuprins: 
"b) aprobă organizarea şi funcţionarea comitetelor de audit, de credit, de risc, de administrare a activelor şi pasivelor, a corpului propriu de executori fiscali, precum şi a altor organe de lucru, în vederea desfăşurării activităţii sale specifice;".


	nemodificat
	nemodificat
	

	11
	7. La articolul 5 se introduce un nou alineat, alineatul (2), cu următorul cuprins: 
"(2) Consiliul de administraţie poate să delege o parte dintre atribuţiile sale Comitetului de direcţie."


	nemodificat
	nemodificat
	

	12
	8. La articolul 9 alineatul (1), litera b) se abrogă.
	nemodificat
	nemodificat
	

	13
	9. La articolul 9 alineatul (1), litera c) va avea următorul cuprins: 
"c) efectuează operaţiuni specifice de finanţare, cofinanţare, refinanţare, asigurare, reasigurare, garantare, destinate să asigure dezvoltarea infrastructurii, dezvoltarea utilităţilor de interes public, dezvoltarea regională, susţinerea activităţii de cercetare-dezvoltare, protecţia mediului înconjurător, ocuparea şi formarea personalului, susţinerea şi dezvoltarea întreprinderilor mici şi mijlocii, precum şi susţinerea tranzacţiilor internaţionale;". 


	nemodificat
	La articolul I punctul 9, litera c) a alineatului (1) al articolului 9 va avea următorul cuprins:
„c) efectuează operaţiuni specifice de finanţare, cofinanţare, refinanţare, asigurare, reasigurare, garantare pentru susţinerea obiectivelor de interes naţional şi a tranzacţiilor internaţionale.”
	Pentru a nu se repeta enumerarea de la art. 2

	14
	10. Partea introductivă a articolului 10 va avea următorul cuprins: 
"Art. 10. - În scopul asigurării resurselor financiare necesare desfăşurării operaţiunilor în numele şi în contul statului, EXIMBANK - S.A. beneficiază de constituirea la dispoziţia sa a următoarelor fonduri:".


	nemodificat
	nemodificat
	

	15
	11. La articolul 10, literele a), b) şi c) vor avea următorul cuprins: 
"a) fondul pentru garanţii de export, pentru garantarea creditelor pentru bunuri şi servicii destinate exportului, a creditelor cumpărător şi a investiţiilor româneşti în străinătate, precum şi a activităţilor de dezvoltare a infrastructurii, a utilităţilor de interes public, dezvoltare regională, susţinere a activităţii de cercetare-dezvoltare, protecţia mediului înconjurător, ocupare şi formare a personalului, susţinere şi dezvoltare a întreprinderilor mici şi mijlocii şi a tranzacţiilor internaţionale; 

b) fondul pentru asigurarea şi reasigurarea creditelor de export, a garanţiilor de export, a operaţiunilor de export în leasing şi a investiţiilor româneşti în străinătate, precum şi a activităţilor de dezvoltare a infrastructurii, a utilităţilor de interes public, dezvoltare regională, susţinere a activităţii de cercetare-dezvoltare, protecţia mediului înconjurător, ocupare şi formare a personalului, susţinere şi dezvoltare a întreprinderilor mici şi mijlocii şi a tranzacţiilor internaţionale; 

c) fondul destinat stimulării operaţiunilor de comerţ exterior, precum şi pentru finanţarea, cofinanţarea şi refinanţarea activităţilor de dezvoltare a infrastructurii, a utilităţilor de interes public, dezvoltare regională, susţinere a activităţii de cercetare-dezvoltare, protecţia mediului înconjurător, ocupare şi formare a personalului, susţinere şi dezvoltare a întreprinderilor mici şi mijlocii şi a tranzacţiilor internaţionale;".


	nemodificat
	nemodificat
	

	16
	12. Partea introductivă a alineatului (1) al articolului 11 va avea următorul cuprins: 
"Art. 11. - (1) Sursele financiare de alimentare a fondurilor prevăzute la art. 10 sunt:".


	nemodificat
	nemodificat
	

	17
	13. Alineatele (2), (3) şi (4) ale articolului 11 vor avea următorul cuprins: 
"(2) Sursa de alimentare a fondului prevăzut la art. 10 lit. c) va fi dimensionată şi alocată anual de la bugetul de stat, în conformitate cu politica Guvernului României de acordare a ajutoarelor de stat permise, astfel încât să se asigure dezvoltarea activităţii de comerţ exterior, dezvoltarea infrastructurii, dezvoltarea utilităţilor de interes public, dezvoltarea regională, susţinerea activităţii de cercetare-dezvoltare, protecţia mediului înconjurător, ocuparea şi formarea personalului, susţinerea şi dezvoltarea întreprinderilor mici şi mijlocii şi a tranzacţiilor internaţionale. 

(3) Sumele prevăzute anual în bugetul de stat pentru constituirea fondurilor prevăzute la art. 10 vor fi virate lunar de Ministerul Finanţelor Publice la EXIMBANK - S.A. şi vor fi repartizate de Comitetul Interministerial de Garanţii şi Credite de Comerţ Exterior, în funcţie de necesităţile de susţinere a activităţii de comerţ exterior, dezvoltare a infrastructurii, dezvoltare a utilităţilor de interes public, dezvoltare regională, susţinere a activităţii de cercetare-dezvoltare, protecţia mediului înconjurător, ocupare şi formare a personalului, susţinere şi dezvoltare a întreprinderilor mici şi mijlocii, precum şi susţinerea tranzacţiilor internaţionale. 

(4) Fondurile prevăzute la art. 10 vor putea fi angajate în limita maximă de expunere stabilită de Comitetul Interministerial de Garanţii şi Credite de Comerţ Exterior."
	nemodificat
nemodificat

nemodificat


	La articolul I punctul 13, alineatul (2) al articolului 11 va avea următorul cuprins:
"(2) Sursa de alimentare a fondurilor prevăzute la art. 10 va fi dimensionată şi alocată anual de la bugetul de stat,cu respectarea politicii Guvernului României de acordare a ajutoarelor de stat permise, atunci când este cazul ,astfel încât să se asigure dezvoltarea activităţii de comerţ exterior, dezvoltarea infrastructurii, dezvoltarea utilităţilor de interes public, dezvoltarea regională, susţinerea activităţii de cercetare-dezvoltare, protecţia mediului înconjurător, ocuparea şi formarea personalului, susţinerea şi dezvoltarea întreprinderilor mici şi mijlocii şi a tranzacţiilor internaţionale. 

Autor: domnul Nini Săpunaru – deputat PNL
nemodificat

nemodificat


	Pentru corelare cu prevederile articolului 9

	18
	14. Partea introductivă a alineatului (1) al articolului 12 va avea următorul cuprins: 
"Art. 12 - (1) Fondurile prevăzute la art. 10 vor fi utilizate de EXIMBANK - S.A. pentru achitarea angajamentelor asumate de aceasta, în numele şi în contul statului, conform normelor aprobate de Comitetul Interministerial de Garanţii şi Credite de Comerţ Exterior, astfel:".


	nemodificat
	nemodificat
	

	19
	15. La articolul 12 alineatul (1), litera c) se abrogă.
	nemodificat
	nemodificat
	

	20
	16. La articolul 13 alineatul (2), litera c) se abrogă.
	nemodificat
	nemodificat
	

	21
	17. Punctul (iv) de la litera b) a alineatului (3) al articolului 14 va avea următorul cuprins: 
"(iv) finanţarea, cofinanţarea, refinanţarea activităţilor de dezvoltare a infrastructurii, dezvoltare a utilităţilor de interes public, dezvoltare regională, susţinere a activităţii de cercetare-dezvoltare, protecţia mediului înconjurător, ocuparea şi formarea personalului, susţinerea şi dezvoltarea întreprinderilor mici şi mijlocii, precum şi susţinerea tranzacţiilor internaţionale;". 


	nemodificat
	La articolul I punctul 17, punctul (iv) de la litera b) a alineatului (3) al articolului 14 va avea următorul cuprins: 
"(iv) finanţarea, cofinanţarea, refinanţarea, garantarea, asigurarea şi reasigurarea activităţilor de dezvoltare a infrastructurii, dezvoltare a utilităţilor de interes public, dezvoltare regională, susţinere a activităţii de cercetare-dezvoltare, protecţia mediului înconjurător, ocuparea şi formarea personalului, susţinerea şi dezvoltarea întreprinderilor mici şi mijlocii, precum şi susţinerea tranzacţiilor internaţionale;". 

Autor: Comisia pentru politică economică, reformă şi privatizare
	Comitetul Interministerial de Garanţii şi Credite de Comerţ Exterior aprobă operaţiunile în contul statului. În textul ordonanţei au fost preluate atribuţiile de aprobare a operaţiunilor de finanţare, refinanţare şi cofinanţare, dar au fost omise la redactare operaţiunile de garantare, asigurare şi reasigurare. Aceste operaţiuni sunt instrumente pe care EXIMBANK – S.A. le oferă în numele şi contul statului pentru susţinerea mediului de afaceri românesc, în concordanţă cu politica Guvernului României.

	22
	18. După alineatul (3) al articolului 14 se introduce un nou alineat, alineatul (31), cu următorul cuprins: 
"(31) Atribuţiile prevăzute la alin. (3) lit. b) pot fi delegate, prin hotărâre a Comitetului Interministerial de Garanţii şi Credite de Comerţ Exterior, Consiliului de administraţie al EXIMBANK - S.A., care va exercita sau, după caz, va delega aceste atribuţii în conformitate cu prevederile statutului EXIMBANK - S.A."


	nemodificat
	nemodificat
	

	23
	19. După alineatul (4) al articolului 14 se introduce un nou alineat, alineatul (41), cu următorul cuprins: 
"(41) EXIMBANK - S.A. va colabora cu autorităţile publice, instituţiile publice sau de interes public pe baza unor convenţii, în limita atribuţiilor ce le revin potrivit legii, în condiţii de reciprocitate, pentru furnizarea informaţiilor necesare atât pentru calcularea clasamentelor de risc, cât şi pentru realizarea obiectului său de activitate."


	nemodificat
	nemodificat
	

	24
	20. Alineatul (1) al articolului 18 va avea următorul cuprins: 
"Art. 18 - (1) EXIMBANK - S.A. efectuează operaţiuni de bancă în scopul stimulării activităţii de comerţ exterior şi al dezvoltării şi promovării mediului de afaceri românesc, în conformitate cu reglementările legislaţiei bancare în vigoare şi cu prevederile prezentei legi."


	nemodificat
	nemodificat
	

	25
	21. După alineatul (2) al articolului 18 se introduce un nou alineat, alineatul (21), cu următorul cuprins: 
"(21) EXIMBANK - S.A. efectuează operaţiuni de finanţare, cofinanţare, refinanţare, garantare, destinate să asigure dezvoltarea infrastructurii, dezvoltarea utilităţilor de interes public, dezvoltarea regională, susţinerea activităţii de cercetare-dezvoltare, protecţia mediului înconjurător, ocuparea şi formarea personalului, susţinerea şi dezvoltarea întreprinderilor mici şi mijlocii, precum şi susţinerea tranzacţiilor internaţionale."


	nemodificat
	nemodificat
	

	26
	22. Articolul 19 se abrogă.
	nemodificat
	nemodificat
	

	27
	23. După articolul 22 se introduce un nou articol, articolul 221, cu următorul cuprins: 
"Art. 221. - (1) Instrumentele financiare prevăzute în prezentul act normativ se vor acorda cu respectarea prevederilor legale în vigoare şi a acquis-ului comunitar. 

(2) Măsurile de sprijin susceptibile a constitui ajutoare de stat, prevăzute de prezenta lege, vor fi notificate Consiliului Concurenţei de către iniţiator sau furnizor, după caz, conform reglementărilor în vigoare în domeniul ajutorului de stat, iar ajutorul de stat va fi acordat efectiv numai după autorizarea acestuia."


	nemodificat
	nemodificat
	

	28
	Art. II. - Sumele din fondul pentru acordarea bonificaţiilor de dobândă alocate în baza legii bugetului de stat în vigoare se vor utiliza pentru destinaţia menţionată la art. 10 lit. c) din Legea nr. 96/2000, republicată, astfel cum a fost modificat prin prezenta ordonanţă de urgenţă.
	nemodificat
	Articolul II va avea următorul cuprins:
„Art. II. - Sumele din fondul pentru acordarea bonificaţiilor de dobândă alocate în baza Legii nr. 379/2005 a bugetului de stat pe anul 2006, publicată în Monitorul Oficial al României, Partea I, nr. 1151din 19 decembrie 2005, se vor utiliza pentru destinaţiile menţionate la art. 10 lit. a), b), c) din Legea nr. 96/2000, republicată, astfel cum a fost modificat prin prezenta ordonanţă de urgenţă.”

Autor: domnul Nini Săpunaru – deputat PNL


	Pentru corelare cu articolul 9.

	29
	Art. III. - Comitetul Interministerial de Garanţii şi Credite de Comerţ Exterior şi Consiliul de administraţie al EXIMBANK - S.A. vor aproba sau, după caz, vor asigura elaborarea şi vor propune spre aprobare instituţiilor competente modificările şi completările necesare la normele date în aplicarea Legii nr. 96/2000, republicată, cu modificările ulterioare, potrivit prevederilor prezentei ordonanţe de urgenţă.
	nemodificat
	nemodificat
	

	30
	Art. IV. - Legea nr. 96/2000 privind organizarea şi funcţionarea Băncii de Export-Import a României EXIMBANK - S.A. şi instrumentele specifice de susţinere a comerţului exterior, republicată în Monitorul Oficial al României, Partea I, nr.128 din 10 februarie 2005, cu modificările ulterioare, precum şi cu modificările şi completările aduse prin prezenta ordonanţă de urgenţă, va fi republicată în Monitorul Oficial al României, Partea I, după aprobarea prin lege a acesteia, dându-se textelor o nouă numerotare.
	nemodificat
	nemodificat

